Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Statistikaameti andmetel tootsid tööstusettevõtted septembris püsivhindades 7,5 protsenti vähem kui mullu samas kuus. Toodang suurenes kolmest sektorist ainult ühes – energeetikas, kus kasv oli 3,5 protsenti, ent langes töötlevas tööstuses 7,6 ning mäetööstuses 27,1 protsenti.
Statistikaameti analüütik Helle Bunderi sõnul kahanes septembris tööstustoodangu maht rohkem kui pooltel töötleva tööstuse tegevusaladel.

Bunder täpsustas, et kasvu näitasid suurema osatähtsusega tegevusaladest ainult elektroonikatööstus ja paar masinatööstuse tegevusala, täpsemalt elektroonikaseadmete (18,1 protsenti), mootorsõidukite, haagiste ja poolhaagiste tootmine (11,3 protsenti) ning masinate ja seadmete remont (14,2 protsenti).

Suurema osatähtsusega tegevusaladest langes puidutöötlemise (17,5 protsenti), metalltoodete (18 protsenti), elektriseadmete (3,7 protsenti) ja toiduainete (3,1 protsenti) tootmine.

Võrreldes 2021. aasta septembriga kasvas töötlevas tööstuses tööstustoodangu müük tänavu septembris kalendaarselt korrigeeritud andmetel jooksevhindades 9 protsenti. Toodangu müük ekspordiks kasvas 9,7 ning müük siseturule 8 protsenti.

Töötleva tööstuse toodangust 67,7 protsenti müüdi välisturule.

Sesoonselt korrigeeritud andmetel vähenesid septembri mahud võrreldes augustiga tööstuses kokku 3,5 ning töötlevas tööstuses 1,5 protsenti.

Energeetikavaldkonnas suurenes elektri tootmine koguseliselt (MWh) võrreldes 2021. aasta septembriga 22,1 protsenti, soojuse tootmine vähenes 16,8 protsenti.

Muutus töötlevas tööstuses Autor/allikas: Statistikaamet
## Pealkiri:

user
Tööstustoodang pööras septembris langusesse
assistant